Dan Odfjell

For andre personer med samme navn se Bernt Daniel Odfjell

Bernt Daniel Odfjell (født 1938) er en norsk skipsreder og vinprodusent. Han var styreleder i det børsnoterte selskapet Odfjell SE inntil mai 2010 og er største aksjonær i Rederiet Odfjell AS, et privat familie-eiet aksjeselskap.

 Familie 
Dan Odfjell omtales oftest som Dan Odfjell jr. på grunn av sin far Bernt Daniel Odfjell (1908–2009), og noen ganger Dan Odfjell sr. på grunn av sin sønn Bernt Daniel Odfjell (født 1964). Den første med navnet var oldefar Bernt Daniel Olsen (1849–1912).

Dan Odfjell giftet seg i 1961 med amerikanske Winilou Laura Herbert. De er foreldre til ridelærer Anita Louise Whitaker og lærer Camilla Odfjell Gruer. Dan Odfjell ble senere gift med Arnhild Dyrhaug.

Dan Odfjell er bror til skipsrederen Carl Henrik Odfjell og tremenning med skipsrederen Abraham Odfjell (f. 1942). Han er sønnesønn av Fredrik Odfjell (1878–1950) og grandnevø av Abraham Odfjell (1881–1960).

 Utdannelse og erfaring 
Odfjell er utdannet ved Sjøkrigsskolen (1959) og har Advanced Management Program (3 måneder) fra Harvard (1977). Han har bl.a. erfaring fra minesveiper i marinen.Bergens Tidende, 21. januar 2006: Bompenger over Stad 

 Rederivirksomheten 
Rederiet Odfjell ble stiftet i 1914 av kapteinene Abraham og Fredrik Odfjell som etterhvert ble disponenter og del-eiere i en rekke skip og selskaper. I perioden 1978–1980 delte sønnesønnene Dan Odfjell og Abraham Odfjell familierederiet i to. Abraham Odfjell startet det som senere ble Jo Tankers mens Dan Odfjell drev det som senere etter flere fusjoner ble til Skibsaksjeselskapet Storli, senere omdøpt til Odfjell SE. Dan Odfjell solgte i 1998 familiens store aksjepost i Odfjell SE til sønnene i utlandet.

Dan Odfjell var i 2008 også eneeier av investeringsfirmaet Norchem Invest, og er gjennom dette største aksjonær i familieselskapet Rederiet Odfjell AS og indirekte deriblant bl.a. Kirberg Shipping AS. Sistnevnte firma kjøpte i 2003 hurtigruteskipet MS «Nordlys», som er utleid til Hurtigruten ASA. Rederiet Odfjell eier bl.a. tankterminaler og tørrlastterminaler i Sør-Amerika og i Canada.

 Vingården i Chile 
I romjula i 1982 kjøpte familien gården La Colina i Maipodalen i Chile. Gården ligger ca. 30 minutters kjøring fra Santiago. Odfjell hadde ved en tilfeldighet fått høre om gården som skulle tvangsselges. Innsidere i banken hadde planer om å kjøpe den billig, men Odfjell utnyttet juleferien og fikk kjøpt gården for 3,5 millioner norske kroner. Chile måtte like etter oppgi sin fastkurs mot amerikanske doller, og general Augusto Pinochet kom samtidig med et dekret om at alle i landbruket skulle får ti års kreditt med subsidiert rente. Dermed ble dette ett av de beste kjøpene i Odfjells liv.Dagens Næringsliv, 2. oktober 2002: Laurence av ChileVG, 2. mai 2004: Skåler for verdens eneste bergenske suksessvin

Odfjell fortsatte først basis eksisterende fruktdyrking, men gikk snart over til vinproduksjon. Dan Odfjells sønn, Laurence, tegnet og sto for byggingen av vingården. Husene er bygget i spansk hacienda-stil. Laurence Odfjell tok senere tatt over driften av vingården, som har navnet Odfjell Wineyards. Anlegget produserer årlig 800 000 flasker vin, som eksporteres til 23 land.

Odfjell har siden 1987 også drevet oppdrett av norsk fjordhest på gården. I 2008 var det over førti fjordhester på gården.Adresseavisen, 13. juni 2008: En norsk suksess - historie 

I januar 2008 var den norske kronprinsen på offisielt besøk i Chile og besøkte da Odfjells vingård hvor de ble vist rundt av Odfjell selv.Kongehuset: Offisielt besøk til Chile

 Samfunnsdebattant 
I 2006 etablere han sammen Trond Mohn stiftelsen Nansen Human Foundation, som har som mål å styrke samarbeid og forståelse mellom armensk, russisk og norsk næringsliv. 

Dan Odfjell har deltatt i diskusjonen etter 22. juli-angrepene 2011, især om AUF-lederen Eskil Pedersens handlemåte. Han uttalte blant annet at Arbeiderpartiet utnytter terrorrangrepet politisk.AP utnytter terrorangrepene | BT Kulturredaktør Frode Bjerkestrand i Bergens Tidende har i ettertid uttalt at Odfjells kronikk ikke ville kommet på trykk i avisen i 2021 «fordi den tillegger Eskil Pedersen, AUF og Arbeiderpartiet politisk tvilsomme motiver og fremstår konspiratorisk».

Som nasjonalkonservativ og «patriotisk» samfunnsdebattant har Odfjell skrevet meningsinnlegg og personlige kommentarer i Norge idag og alternative medier som Resett.no (seinere iNyheter), Document.no og Spikers Corner.  Han har blant annet kritisert ikke-vestlig innvandring i Norge, sosialistisk politikk, «globalisme» og Vestens støtte til Ukraina i Russlands invasjonskrig. 

 Støtte til etablering av partiet Alliansen 
I 2016 donerte Dan Odfjell en halv million kroner til etablering av partiet Alliansen.

 Litteratur 
 Stig Tenold, Odfjell, Bernt Daniel jr., Norsk biografisk leksikon, bind 7, Kunnskapsforlaget, Oslo, 2004.

 Referanser 

Kategori:Norske skipsredere
Kategori:Personer fra Bergen kommune
Kategori:Odfjell
Kategori:Artikler i sjøfart-prosjektet